PATVIRTINTA

 Vilniaus savivaldybės

 Grigiškių lopšelio-darželio ,,Pelėdžiukas“

 direktoriaus 2018 m. gruodžio 28 d.

 įsakymu Nr.V-66

**ASMENS DUOMENŲ TEIKIMO IR ASMENS DUOMENŲ TVARKYMO SUSITARIMAS**

20\_\_\_ m.\_\_\_\_\_\_\_\_\_\_\_\_ d.

Grigiškės

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

 (Tėvo/globėjo vardas, pavardė)

atstovaujanti(s) savo vaiką/globotinį

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

 (Vaiko/globotinio vardas, pavardė)

(toliau – Duomenų subjektas), ir *Vilniaus savivaldybės Grigiškių lopšelis-darželis „Pelėdžiukas“,* (toliau – Įstaiga), atstovaujamas direktorės Ritos Prevelienės, sudarė šį susitarimą dėl vaiko/globotinio duomenų tvarkymo (toliau – Susitarimas).

**I SKYRIUS**

**BENDROSIOS NUOSTATOS**

 1. Vaiko asmens duomenys Įstaigoje tvarkomi šiais tikslais: vaikų sutarčių apskaitos, vaikų asmens bylų tvarkymo, ikimokyklinės/priešmokyklinės grupės dienyno pildymo, pažymų išdavimo, mokinio krepšelio skaičiavimo, Vaiko gerovės komisijos darbo organizavimo ir vykdymo, neformaliojo vaikų švietimo organizavimo, nemokamo maitinimo organizavimo, Įstaigos veiklos informavimo bendruomenei ir visuomenei (vaikų kūrybiniai darbai, mokymosi pasiekimai, nuotraukos, filmuota medžiaga), tarpinstitucinio bendradarbiavimo, vaiko gerovės Įstaigoje ir visuomenėje užtikrinimo, svarbaus Įstaigos turto saugumo užtikrinimo.

2. Duomenys Įstaigoje renkami ir tvarkomi vadovaujantis Valstybinės duomenų apsaugos inspekcijos direktoriaus įsakymu Nr.1T–45(2007-07-04) patvirtintomis Asmens duomenų tvarkymo mokyklose taisyklėmis, Mokinių registro duomenų saugos nuostatais, Lietuvos Respublikos asmens duomenų teisinės apsaugos įstatymu (toliau – ADTAĮ), 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau– Reglamentas (ES) 2016/679) ir jo įgyvendinamaisiais teisės aktais, Valstybinės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71(1.12) „Dėl Bendrųjų reikalavimų organizacinėms ir techninėms asmens duomenų saugumo priemonėms patvirtinimo“ (toliau – Bendrieji reikalavimai organizacinėms ir techninėms asmens duomenų saugumo priemonėms), Įstaigos asmens duomenų tvarkymo taisyklėmis, patalpintomis Įstaigos internetinėje svetainėje, kitais įstatymais bei teisės aktais, reglamentuojančiais asmens duomenų tvarkymą ir apsaugą, bei šiuo susitarimu.

**II SKYRIUS**

**SĄVOKOS**

3. Taisyklėse vartojamos sąvokos atitinka ADTAĮ vartojamas sąvokas.

**III SKYRIUS**

**SUSITARIMO OBJEKTAS**

4. Duomenų tvarkymas šio susitarimo 1 skyriaus 1 punkte ir 5 skyriaus 10 punkte numatytais tikslais.

5. Vaiko tėvai/globėjai, kaip duomenų subjekto atstovai, įgalioja Įstaigą kaip duomenų tvarkytoją, tvarkyti duomenų subjekto duomenis.

6. Duomenų subjekto atstovai - tėvai/ globėjai sutinka, kad Įstaiga tvarkytų jų vaiko asmens duomenis, kol vaikas lankys šią ugdymo Įstaigą.

7. Įstaiga, kaip duomenų tvarkytoja, įsipareigoja gautus iš duomenų subjekto duomenis tvarkyti, laikantis visų šiame Susitarime nurodytų tvarkų.

**IV SKYRIUS**

**DUOMENŲ VALDYTOJAI IR TVARKYTOJAI**

8. Įstaiga yra savo vaikų ir jų tėvų/globėjų Duomenų valdytoja ir Duomenų tvarkytoja.

9. Vaikas ir jo tėvai/globėjai yra duomenų subjektai ir teikėjai.

**V SKYRIUS**

**TVARKOMI ASMENS DUOMENYS IR JŲ APIMTYS**

**10. Vaiko duomenys:** vardas, pavardė; asmens kodas; pilietybė; gimtoji kalba(-os); el. paštas; telefono Nr.; deklaruotos gyvenamosios vietos adresas; faktinės gyvenamosios vietos adresas; gimimo data; grupė; vaiko bylos numeris Įstaigoje; lytis; pateiktas dokumentas, liudijantis asmens tapatybę (dokumento pavadinimas, serija, numeris, išdavimo data); užsienietis (atvykęs iš Europos Sąjungos šalies; nuolat gyvenantis Lietuvoje; atvykęs tik mokytis); gauna nemokamą ir/ar mokamą maitinimą; nemokamo ir/ar mokamo maitinimo kartų kiekis per dieną; sutrikimų turėjimas (sutrikimų rūšis; kompleksiniai sutrikimai; priskirtas specialiųjų ugdymosi poreikių grupei; kiti sutrikimai); našlaitis ar/ir likęs be tėvų globos (pateikti dokumentai, liudijantys esamą situaciją); sveikatos duomenys (fizinio ugdymo grupė; regėjimo aštrumas, sveikatos duomenys dėl galimos alerginės reakcijos į aplinką ir/ar maistą, dėl neįgalumo; rizikos veiksniai, gydytojo nurodymai ir rekomendacijos; ligos kodas).

**11. Vaiko tėvų/globėjų duomenys:** vardas, pavardė; gimimo data; el. paštas; telefono Nr.; deklaruotos ir faktinės gyvenamosios vietos adresas.

**12. Asmens tvarkomų duomenų apimties sąrašas:**

12.1. ugdymo paslaugų teikimo sutarčių apskaitos tikslu yra tvarkoma: vaiko, jo tėvų/globėjų vardai, pavardės, gimimo data, gyvenamoji vieta ir telefonų numeriai;

12.2. Vaikų (Mokinių) registro tvarkymo tikslu: vaiko vardas, pavardė; asmens kodas; deklaruotos gyvenamosios vietos adresas; faktinės gyvenamosios vietos adresas; pilietybė; gimtoji kalba(-os); vaiko statusas; duomenys apie vaiko šeimą; švietimo įstaigos, kurią lanko vaikas, duomenys, gaunami iš Švietimo ir mokslo institucijų registro; duomenys, gaunami kiekvienais mokslo metais, apie vaiko mokymąsi ikimokyklinio ir priešmokyklinio ugdymo mokykloje;

 12.3. Vaiko gerovės komisijos darbo organizavimo ir vykdymo tikslu - vaiko vardas, pavardė, gimimo data, gyvenamoji vieta, telefono numeris, sutrikimai. Ypatingi asmens duomenys (pvz., specialieji ugdymosi poreikiai) gali būti tvarkomi tik esant tėvų/globėjų raštiškam sutikimui;

12.4. neformaliojo švietimo organizavimo tikslu - vaiko vardas, pavardė;

12.5. nemokamo ir/ar mokamo maitinimo organizavimo tikslu - vaiko vardas, pavardė, gimimo data;

12.6. nelankančių Įstaigos apskaitos tikslu - vaiko vardas, pavardė, asmens kodas/gimimo data;

12.7. veiklos informavimo bendruomenei ir/ar visuomenei tikslu – vaiko sukurtas kūrybinis darbas, kur užfiksuotas vaiko vardas, pavardė, gimimo data; apie vaikų veiklą sukurta filmuota medžiaga ir/ar nuotraukos, kur užfiksuotas vaikas;

12.8. Įstaiga gali tvarkyti vaiko asmens duomenis ir kitais apibrėžtais ir teisėtais tikslais, pvz., vaiko asmens bylų archyvo tvarkymas.

**VI SKYRIUS**

**ŠALIŲ ĮSIPAREIGOJIMAI**

**13. Įstaiga įsipareigoja:**

13.1. laikytis visų būtinų techninių ir kitokių priemonių asmens duomenų apsaugai;

13.2. duomenis tvarkyti tiksliai, sąžiningai ir teisėtai;

13.3. duomenis saugoti ne ilgiau, nei to reikalauja duomenų tvarkymo tikslai;

13.4. duomenis teikti tik vadovaujantis ADTAĮ 5 straipsnyje nustatytais teisėto tvarkymo kriterijais pagal sudarytą asmens duomenų teikimo ir asmens duomenų tvarkymo susitarimą arba gavus duomenų gavėjo prašymą (pagal ADTAĮ 6 straipsnį). Įstaiga pati atsakingai sprendžia, kokius asmens duomenis gali teikti įstaigoms, su kuriomis bendradarbiauja. Įstaiga bendradarbiaujančioms institucijoms duomenis gali teikti siekdama užtikrinti vaiko gerovę, saugumą Įstaigoje ir visuomenėje bei informuodama bendruomenę ir visuomenę (vaikų kūrybiniai darbai, nuotraukos, filmuota medžiaga) apie Įstaigoje vykdomą veiklą;

13.5. duomenis teikti elektroninėmis ryšio priemonėmis nepažeidžiant konfidencialumo principo, kai būtina užtikrinti Įstaigos paslaugų teikimą;

13.6. neatlygintinai teikti duomenis Duomenų subjektui susipažinimui, kurio duomenys tvarkomi Įstaigoje, pagal jo raštišką pareikalavimą;

13.7. paskirti duomenis tvarkyti tik tuos asmenis, kuriems jie yra būtini funkcijų vykdymui, t. y., grupių mokytojai, pagalbos mokiniui specialistai, neformalaus švietimo užsiėmimų mokytojai, Įstaigos administracija. Šie darbuotojai duomenis tvarko šiuo susitarimu nustatyta apimtimi;

13.8. užtikrinti, kad Įstaigos darbuotojai, įgalioti dirbti su Duomenimis, jų neatskleistų tretiesiems asmenims. Tai lieka galioti ir asmeniui pakeitus darbovietę arba pareigas, arba nušalinus asmenį nuo darbo su duomenimis.

**14. Duomenų subjektas įsipareigoja:**

14.1. pateikti Įstaigai teisingus, tikslius ir išsamius duomenis;

14.2. ne vėliau kaip per 5 (penkias) darbo dienas informuoti Įstaigą apie tvarkomų duomenų pasikeitimus.

**VII SKYRIUS**

**DUOMENŲ SUBJEKTŲ TEISĖS**

**15. Duomenų subjektas turi teisę:**

15.1. susipažinti su savo asmens duomenimis ir jų duomenų tvarkymu;

15.2. gauti nemokamą informaciją vieną kartą per metus apie duomenų tvarkymą;

15.3. reikalauti ištaisyti, sunaikinti savo asmens duomenis arba sustabdyti savo asmens duomenų tvarkymo veiksmus, kai duomenys tvarkomi nesilaikant ADTAĮ nuostatų;

15.4. nesutikti (raštu, žodžiu ar kitokia forma), kad būtų tvarkomi tam tikri asmens duomenys:

15.4.1. kai įgyvendinami oficialūs įgaliojimai, įstatymais ir kitais teisės aktais suteikti valstybės bei savivaldybių institucijoms, įstaigoms ir įmonėms arba trečiajam asmeniui, kuriam teikiami asmens duomenys;

15.4.2. kai reikia tvarkyti dėl teisėto intereso, kurio siekia duomenų valdytojas arba trečiasis asmuo, kuriam teikiami asmens duomenys, ir jei Duomenų subjekto interesai nėra svarbesni;

15.5. teikti prašymą dėl tam tikrų neprivalomų asmens duomenų tvarkymo nutraukimo Įstaigoje. Duomenų tvarkytojas nedelsiant ir nemokamai nutraukia neprivalomų asmens duomenų tvarkymo veiksmus, išskyrus įstatymų nustatytus atvejus.

**VIII SKYRIUS**

**BAIGIAMOSIOS NUOSTATOS**

16. Susitarimas įsigalioja nuo jo pasirašymo dienos ir galioja iki jo nutraukimo ir/ar paslaugų teikimo sutarties nutraukimo.

17. Jeigu Duomenų tvarkytojas nesilaiko šiame susitarime išdėstytų įsipareigojimų, Duomenų subjektas gali sustabdyti savo duomenų tvarkymo veiksmus, kol ginčas bus išspręstas arba Susitarimas bus nutrauktas, apie tai informavęs raštu prieš 5 (penkias) darbo dienas.

18. Jeigu Duomenų subjektas nesilaiko šiame Susitarime išdėstytų įsipareigojimų arba atsisako teikti privalomus tvarkyti asmens duomenis, Duomenų tvarkytojas gali sustabdyti savo teikiamas paslaugas Duomenų subjektui, kol ginčas bus išspręstas arba paslaugų teikimas nutrauktas.

19. Visi Susitarimo pakeitimai ir papildymai įforminami raštu ir įsigalioja nuo jų pasirašymo dienos bei laikomi neatskiriamomis Susitarimo dalimis.

20. Visi ginčai, kylantys iš šio Susitarimo sprendžiami derybų keliu. Nepavykus susitarti per 30 (trisdešimt) kalendorinių dienų, ginčas gali būti sprendžiamas Lietuvos Respublikos teisės aktų numatyta tvarka.

21. Susitarimas sudarytas dviem vienodą juridinę galią turinčiais egzemplioriais – po vieną egzempliorių kiekvienai Susitarimo Šaliai.

22. Šalys patvirtina, kad Susitarimą perskaitė, suprato jo turinį ir pasekmes, priėmė jį kaip atitinkantį jų tikslus ir išreiškiantį jų valią.

PRIDEDAMA. **Vaiko tėvų/globėjų SUTIKIMAS dėl vaiko/globotinio duomenų tvarkymo.**

**Šalių parašai:**

**Duomenų tvarkytojas Duomenų subjektas**

|  |  |
| --- | --- |
| Vilniaus savivaldybėsGrigiškių lopšelis-darželis „Pelėdžiukas“Įm. kodas 190648396Tel.Nr.: 8(5)243 2345El. p. rastine@peledziukas.vilnius.lm.ltpeledziukasgr1@gmail.com Direktorė Rita Prevelienė \_\_\_\_\_\_\_\_\_\_\_\_\_\_\_\_\_\_\_\_\_\_ (parašas) A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Tėvo/globėjo vardas, pavardė, parašas) |